# RÁTKAI MÁRTON KLUB

# 1113. Budapest Zsombolyai u.6. 1113. Budapest Zsombolyai u.6

# T.:3433-880 T.:344-50000

E-mail: ratkaiklub@mail.datanet.hu [www.tit.hu](http://www.tit.hu), info@tit.hu

[www.ratkaimartonklub.hu](http://www.ratkaimartonklub.hu)

**2016. októberi műsorai**

****

**Zelk Zoltán: Október**

Kisöccsétől, Szeptembertől
búcsút vesz és útra kél,
paripája sűrű felhő,
a hintója őszi szél.

Sárga levél hull eléje,
amerre vágtatva jár,
félve nézi erdő, liget,
de o vágtat, meg se áll.

Hová, hová oly sietve,
felhőlovas szélszekér?
Azt hiszed tán, aki siet,
aki vágtat, messze ér?

Dehogy hiszi, dehogy hiszi
hiszen nem megyen ő messze,
csak addig fut, míg rátalál,
a bátyjára, Novemberre.

*Tisztelt Klubtagunk! Kedves Vendégünk!*

*Megváltozott helyszín, de ismét a csütörtök a „mi napunk”. Reméljük, ezzel több vendégünk jön el új helyünkre /Budapest X.Zsombolyai u.6./ Szeretnénk a régi, már megszeretett műsorok mellett újakat is kínálni. Terveink között tanfolyamok és ismeretterjesztő előadások is szerepelnek. Várjuk tehát a klubtagokat, az érdeklődőket és kérjük a klub támogatóit, hogy hívják barátaikat, ismerőseiket a klubba.*

**6-án /csütörtökön/ du. 5 órakor a földszinti klubteremben:**



**KEDVESEBB HAZÁT**

**30 ÉVE HUNYT EL LADÁNYI MIHÁLY KÖLTŐ**

A Nagy Lajos Irodalmi és Művészeti Társaság emlékestje

Az est háziasszonya:

**dr. Szepes Erika** irodalomtörténész, író, a Társaság elnöke.

Közreműködnek:

**Merényi Judit** előadóművész, és **Galkó Balázs** színművész

Az esten korlátozott számban kapható lesz az EZREDVÉG folyóirat

Ladányi-emlékszáma

**Du. 6 órakor a II. emeleti kiállítótérben:**

****

**IFJÚ PALKO JÓZSEF: FÖLDNEK PORÁBÓL**

című kiállítását megnyitja **Békési Sándor** teológia tanár

Verset mond **Lakatos József Péter** restaurátor

Közreműködnek **a *Prima Primissima díjas*** **Weiner Leó Zeneiskola növendékei**

**Finisszázs 2016. november 2-án du. 4 órakor.**

Támogató: a TÖRLEY Pezsgőpincészet.

A TIT Stúdióval közös rendezvény.

A belépés díjtalan!

**13-án /csütörtökön/ du. 6 órakor:**

****

**ELPATTANT LÁNCOK**

Németh László '56-os naplójának felolvasó-színházi változata, korabeli hang-és képdokumentumokkal

Összeállította és előadja **Szalóczy Pál**, Kazinczy díjas előadóművész

A forradalom bukása után a szerző egy máriaremetei rejtekhelyen vetette papírra gondolatait az elmúlt hetek történéseiről, szereplőiről, amelyből egy nagy formátumú személyiség - mint szemtanú és aktív résztvevő - véleményét, ítéletét, sajátos meglátásait ismerhetjük meg a sorsfordító napokról.

Az előadás a Közép-és Kelet-európai Történelem és Társadalom Kutatásáért Közalapítvány támogatásával jött létre.

A belépés díjtalan!

**20-án (csütörtökön/ du. 6 órakor:**

****

**St. Martin baráti klub sok zenével és meglepetéssel.**

A klub havonta várja a művészt szerető közönséget.

**24-én /hétfőn/ du. 5 órakor:**

****

**DUNATÁJ MOZI**

Zsigmond Dezső: Egy házasság első napja 2005. 56 perc

Operatőr: Bucsek Tibor, szakértő: dr. Balogh Margit.

Könyvek böngészése

Büfé: ki mit hoz, azt kínál.

A TIT Stúdió Egyesülettel, a Magyar Művelődési Társasággal, a Dunatáj Alapítvánnyal közös rendezésben.

A belépés díjtalan!

**25-én /kedden/ du.5 órakor:**

****

**Ötórai tea-party**

**„Hulló falevél…”**

* **sanzonok, örökzöldek, operettek -**

Közreműködnek:

Tarnai Ági előadóművész,

 Siklós Tibor énekes,

 Bodrogi Zsuzsa előadó,

 Hlaváts László énekes.

A TIT Stúdióval közös rendezvény.

-tea, sütemény és ki mit hoz, azt kínál.-

Támogatójegy: 1000-Ft

**27-én /csütörtökön/ du. 6 órakor:**

****

HUNGAROVOX KIADÓ KÖNYVBEMUTATÓJA

Simon Erika: Igéink édes hatalma - Huszonnégy szólamban (interjúk)
Sumonyi Zoltán: Magyar Orlando (regény)
A könyveket ismerteti: Kaiser László költő, író, kiadóvezető
Közreműködik: Szvorák Katalin népdalénekes

A belépés díjtalan!

KÖZLEMÉNYEK

**Kedves Klubtagok és Vendégek!**

Folytatjuk az **Aktív aranykor** programot.

***Legyen fitt a hétvége:***

Minden **kedden délben és este 7-8-ig** várja a mozogni vágyókat, fiatalokat és idősebbeket egyaránt, a **Jóga Stúdió /Bp. XIII. Visegrádi u.23/** „kíméletes” és megértő edzővel. Részvételi díj alkalmanként 1000- Ft, mely a helyszínen fizetendő.

**Kedvezmény klubtagoknak!**

**Az ARC Stúdió natúr kozmetika 10% árengedményt ad a klubkártyát felmutatóknak, egyszeri alkalommal, a kezelés végösszegéből. Bejelentkezés telefonon.** /ARC Stúdió 1068. Budapest Benczúr utca 12. T: 20/9378-002/

A Rátkai Márton Klub kulturális egyesület működését az Emberi Erőforrások Minisztérium, a Művészeti Szakszervezetek Szövetsége, a Területi Művelődési Intézmények Egyesülete, a LOOK Gallery, Bodrogi Zsuzsa és Hlaváts László, a HUNGAROVOX Kiadó, valamint a TIT Stúdió Egyesület támogatja.

Médiatámogató a KONTAKT Rádió, Hatoscsatorna és a Civil TV11.

 



